
1. [bookmark: _Toc29196206]ВЪВЕДЕНИЕ

Настоящият Първи тригодишен доклад по наблюдението и контрола на въздействието върху околната среда в резултат на прилагането на Оперативна програма „Иновации и конкурентоспособност“ 2014–2020 г. (ОПИК) се изготвя в рамките на изпълнение на Договор № 93/10.09.2019г. за Извършване на Междинна оценка на Оперативна програма „Иновации и конкурентоспособност“ 2014-2020 г. 
Съгласно чл. 86, ал.3 от Закона за опазване на околната среда (ЗООС) и чл. 19 (а) от Наредбата за условията и реда за извършване на екологична оценка на планове и програми (НУРИЕОПП), преди приемането на проекта на ОПИК 2014-2020 от Европейската комисия, за програмата е извършена екологична оценка. В резултат от проведената процедура е постановено Становище по Екологична оценка № 5-4/2014 за съгласуване на ОПИК от Министерство на околната среда и водите.
Становището съдържа две групи мерки и условия, както следва:
· Мерки и условия за предотвратяване, намаляване или възможно най-пълно отстраняване на предполагаемите неблагоприятни последствия, които е необходимо да бъдат съобразени при прилагането на ОПИК 2014-2020; 
· Мерки за наблюдение и контрол при прилагането на ОПИК 2014-2020.
Съгласно чл. 30, ал. 1 от НУРИЕОПП и т. II.1. от Становището по Екологична оценка на всеки три години от прилагането на програмата ГД ЕФК на Министерство на икономиката следва да изготвя доклади за наблюдението и контрола на въздействието върху околната среда при прилагането на ОПИК 2014-2020, включително на мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на програмата. 
Във връзка с това, първият тригодишен доклад по наблюдение и контрол на въздействието върху околната среда при прилагането на ОПИК 2014-2020, включително на мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на програмата върху околната среда и човешкото здраве, обект на настоящата дейност, обхваща периода 13.03.2015 г. – 31.12.2017 г. и подлежи на одобрение от Компетентния орган – МОСВ.
Първият тригодишен доклад е базиран на резултатите от извършените анализи и оценки на програмата и ще представя резултатите от изпълнението й, както и описание на мерките за предотвратяване, намаляване или отстраняване на предполагаемите неблагоприятни последствия от прилагането на програмата за периода от стартирането на ОПИК 2014-2020 до 31.12.2017 г.

2. [bookmark: _Toc29196207]ОСНОВАНИЕ И ЦЕЛИ НА ДОКЛАДА	

[bookmark: _Hlk23754875]Настоящият Първи тригодишен доклад по наблюдението и контрола на въздействието върху околната среда в резултат на прилагането на Оперативна програма „Иновации и конкурентоспособност“ 2014–2020 г. (ОПИК) се изготвя съгласно изискванията на европейското и национално законодателство и по-специално на:
· Директива 2001/42/ЕС за оценка на въздействието на някои планове и програми върху околната среда;
· Закон за опазване на околната среда (ЗООС), глава 6 Екологична оценка и оценка на въздействието върху околната среда (транспониращ в българското законодателство Директива 2001/42/ЕС); и
· Наредба за условията и реда за извършване на екологична оценка на планове и програми (НУРИЕОПП) (ДВ, бр. 57 от 2.07.2004 г., в сила от 1.07.2004 г., изм. и доп., бр. 3 от 10.01.2006 г., бр. 29 от 16.04.2010 г., бр. 3 от 11.01.2011 г., бр. 38 от 18.05.2012 г., бр. 94 от 30.11.2012 г., в сила от 30.11.2012 г., бр. 12 от 12.02.2016г., в сила от  12.02.2016 г. изм. и доп., бр. 3 от 05.01.2018 г.; попр., бр. 8 от 23.01.2018 г.).
За ОПИК 2014–2020 г. е изготвена Екологична оценка (ЕО), която е приета със Становище 5-4/2014 г. на Министерство на околната среда и водите (МОСВ). Съгласно т. II. 1. от Становището, Министерство на икономиката (чрез Управляващия орган на ОПИК) изготвя доклад по наблюдението и контрола при прилагането на Програмата, включително на мерките за предотвратяване, намаляване или отстраняване на екологичните щети в резултат на прилагането на Програмата на всеки 3 години. Посоченото изискване е регламентирано в чл. 30, ал. 1 от Наредбата за условията и реда за извършване на екологична оценка на планове и програми. Съгласно разпоредбите на чл. 30, ал. 4 на Наредбата за условията и реда за извършване на екологична оценка на планове и програми се предвижда осигуряване на обществен достъп до Доклада по наблюдението и контрола при прилагането на Програмата.

Настоящият Първи доклад за оценка на въздействието върху околната среда, обхваща процедури, които са обявени, са в процес на оценка или изпълнение в периода 13.03.2015 г. – 31.12.2017 г. Процедурите за предоставяне на безвъзмездна финансова помощ по ОПИК и техният статус на изпълнение са представени в таблица 1:

Документът е създаден по бюджетна линия BG16RFOP002-5.005-0001: „Подкрепа за ефективно и ефикасно изпълнение на дейностите, свързани с програмирането, управлението, наблюдението, оценката и контрола на ОПИК и ОПИМСП съгласно действащото законодателство и съществуващите добри практики”, по Приоритетна ос 5 „Техническа помощ” на ОПИК 2014-2020, съфинансирана от ЕС чрез ЕФРР

	Процедури за предоставяне на БФП
	Дата на обявяване
	Статус към 31.12.2017 г.
	Брой приключили проекти до 31.12.2017 г. 

	Приоритетна ос 1: Технологично развитие и иновации 

	Инвестиционен приоритет: Технологично развитие и иновации 
Насърчаване на инвестициите на предприятията в НИД, разработване на връзки и взаимодействие между предприятията, центровете за научноизследователска и развойна дейност и сектора на висшите учебни заведения, по-специално поощряване на инвестициите в разработването на продукти и услуги, на трансфера на технологии, на социалната иновация, екоиновациите и приложенията за публични услуги, на стимулирането на търсенето, на изграждането на мрежи, на клъстерите и на отворените иновации посредством интелигентна специализация и подпомагане на технологичните и приложните научни изследвания, пилотни линии, действия за одобрение на продуктите на начален етап, усъвършенствани производствени възможности и пилотно производство, по-специално в ключови базови технологии, както и разпространението на технологии с общо предназначение
Специфичната цел на ИП е: Повишаване на иновационната дейност на предприятията. 
Насърчаването на развойната дейност и внедряване на иновации в предприятията има непряко екологично съответствие. Създаването на иновативни предприятия, подкрепата за разработване на иновации от предприятия и внедряването им в икономиката са програмираните области в рамките на ОПИК, които имат най-силно, но непряко екологично съответствие. Очаквани елементи от дейността на иновативните предприятия, както и на иновативните дейности, са дейностите в областта на опазването на околната среда и устойчивото икономическо, социално и екологично развитие.

	Подкрепа за внедряване на иновации в предприятията
	23.12.2015 г.
	В началото на 2017 г. проектите са на етап сключване на договори, а в края на годината в процес на изпълнение
	0

	Подкрепа за разработване на иновации от стартиращи предприятия
	04.02.2016 г.
	През 2017 г. по-голяма част от проектите са във фаза сключване на договори за представяне на БФП
	0

	Разработване на продуктови и производствени иновации
	28.06.2017 г.
	В процес на оценка на проектните предложения
	0

	Развитие на модерна система за индустриална собственост чрез подкрепа за дейността на Патентно ведомство на Република България
	24.04.2017 г.
	Стартирал 1 проект през м. октомври 2017 г.
	0

	Фаза 2 на проект "Създаване на научно-технологичен парк"
	01.08.2016 г.
	Стартирал 1 проект през м. април 2017 г.
	0

	Приоритетна ос 2: Предприемачество и капацитет за растеж на МСП 


	Инвестиционен приоритет 2.1. „Достъп до финансиране в подкрепа на предприемачеството”
Подкрепата на оста е свързана с насърчаване на предприемачеството чрез финансови инструменти в подкрепа на предприемачеството, включително финансови инструменти, комбинирани с безвъзмездна финансова помощ и насърчаване на предприемаческите идеи в области, свързани с европейски и регионални предизвикателства и секторите на НСНМСП. Подкрепа ще получат предприятия в специфични сфери, напр. творчески и културни индустрии, предприятия, разработващи нови продукти и услуги, свързани със застаряване на населението, полагане на грижи и здравеопазване, в т.ч. социално предприемачество. Предвижда се и подкрепа на идеи, които ще се реализират от жени-предприемачи, стартиращи предприемачи – лица до 29 годишна възраст и за лица на възраст над 50 г., стартиращи собствен бизнес.
Специфична цел 2.1.: Подобряване нивото на оцеляване на МСП, включително чрез насърчаване на предприемачеството чрез осигуряване подкрепа за развитие на нови предприятия и конкурентоспособност на съществуващи предприятия и създаване и устойчивост на работни места в тях с цел постигане на ръст на нововъзникващите области, свързани с европейски и регионални предизвикателства.
Инвестиционен приоритет 2.2 Капацитет за растеж на МСП чрез предоставяне на подкрепа за капацитета на МСП за растеж в рамките на регионалните, националните и международните пазари и за участие в процеса на иновации
Специфична цел 2.2.: Повишаване на производителността и експортния потенциал на българските МСП  чрез изпълнението на индикативните мерки по този инвестиционен приоритет се цели постигане на положителен ефект върху развитието на устойчива пазарна конкурентоспособност на българските МСП, с оглед повишаване на производителността и експортния им потенциал. 
Оста има непряко съответствие и принос към постигане на целите и областите на въздействие на ОПИК, отнасящи се до опазването на околната среда.

	Подобряване на производствения капацитет в МСП
	07.05.2015 г.
	Към м. декември 2017 г. са сключени 740 договора за представяне на БФП
	0

	Развитие на управленския капацитет и растеж на МСП
	15.06.2016 г.
	Към м. май 2017 г. са сключени 241 договора за представяне на БФП
	0

	Създаване на условия за устойчиво развитие и успешно интегриране на българските предприятия на европейските и международните пазари чрез подкрепа дейността на ИАНМСП
	06.07.2016 г.
	През м. декември 2016 г. са сключени 3 договора за представяне на БФП
	0

	Предоставяне на институционална подкрепа на ДАМТН за повишаване на ефективността на надзор на пазара, метрологичния надзор и контрола на качеството на течните горива
	22.07.2016 г.
	През м. ноември 2016 г. сключен 1 договор за предоставяне на БФП
	0

	Повишаване на ефективността и ефикасността на услугите, предлагани от КЗП за българските предприятия
	02.08.2016 г.
	През м. декември 2016 г. е сключен 1 договор за предоставяне на БФП
	0

	Позициониране на България като позната и предпочитана дестинация за инвестиции чрез подкрепа дейността на БАИ
	19.08.2016 г.
	Към м. януари 2017 г. са сключени 2 договора за предоставяне на БФП
	0

	Предоставяне на институционална подкрепа на ИА Българска служба за акредитация за подобряване на инфраструктурата по качеството
	22.12.2016 г.
	Към м. май 2017 г. са сключени 2 договора за предоставяне на БФП
	0

	Развитие на клъстери в България
	12.12.2016 г.
	Към м. декември 2017 г. са сключени 26 договора за предоставяне на БФП
	

	Предоставяне на институционална подкрепа на Министерство на туризма за дейности, свързани с повишаване капацитета на МСП в областта на туризма
	09.11.2017 г.
	-
	-

	Подобряване на бизнес средата за българските производители и създаване на условия за изпитване на съоръжения чрез подкрепа за дейността на Български институт по метрология
	16.11.2017 г.
	-
	-

	Подкрепа за растеж на малките и средни предприятия (МСП) чрез пилотно прилагане на ваучерни схеми от Изпълнителната агенция за насърчаване на малките и средни предприятия (ИАНМСП)
	22.12.2017 г.
	-
	-

	Приоритетна ос 3: Енергийна и ресурсна ефективност
ще предостави целенасочена подкрепа за преминаването към ниско-въглеродна икономика във всички сектори (Тематична цел 4) и насърчаване на ефективното използване на ресурсите (Тематична цел 6).

	Инвестиционен приоритет 3.1.: "Енергийни технологии и енергийна ефективност" включва подкрепа за намаляване на енергийната интензивност на икономиката, основно посредством повишаване на енергийната ефективност и гъвкавост на предприятията, а от там и на икономиката на страната в съответствие с Националната енергийна стратегия до 2020 г. и Националния план за действие за енергийна ефективност 2014-2020. Предвижда се предприятията да се подкрепят за мерки с потенциал за енергийни спестявания, на база енергиен одит, като с това се очаква изпълнението им да допринесе за повече от 7% от заложената в Плана национална цел за допълнителните енергийни спестявания в KЕП48 и над 40% от целта за допълнителни енергийни спестявания от индустрията.
Специфична цел 3.1.: Намаляване на енергийната интензивност на икономиката
В резултат от изпълнението на предвидените дейности по този инвестиционен приоритет се очаква подобряване на енергийната ефективност на предприятията, което да доведе до понижаване на енергийната интензивност както на ниво отделни производствени предприятия, така и като цяло за икономиката.
Инвестиционен приоритет 3.2.: „Ресурсна ефективност”
В съответствие с Тематична цел 6 „Опазване на околната среда и насърчаване на ефективното използване на ресурсите― и съгласно идентифицираните нужди на национално ниво в рамките на ОПИК 2014-2020 г. този инвестиционен приоритет включва подкрепа за повишаване ресурсната ефективност на предприятията, включително принос към критерии по приоритетна област „Околна среда― на Националната стратегия за насърчаване на МСП 2014-2020 г.
Специфична цел 3.2.: Повишаване на дела на МСП с внедрени мерки за ефективно използване на ресурсите
Този инвестиционен приоритет е насочен към повишаване на ресурсната ефективност и информираност на предприятията относно възможностите й чрез подкрепа на дейности свързани с увеличаване оползотворяването на отпадъци и намаляване на тяхното образуване, намаляване разходването на суровини и материали чрез пилотни и демонстрационни инициативи. Очакваните резултати са пряко свързани с повишаването на ресурсната ефективност на подкрепените предприятия, а от там и на производствения сектор и икономиката като цяло, като ще допринесат за изпълнението на съответната цел по НСНМСП.
Приоритетна ос 3 има най-изразено пряко екологично съответствие. В рамките на този приоритет, специфичните цели за модернизация на технологиите и управлението в предприятията и намаляване на енергийната интензивност и диверсификация на енергийните източници, използвани от предприятията, имат най-голямо отношение към екологичните аспекти на Оперативна програма „Иновации и конкурентоспособност” и към постигане на екологичните цели в националната политика. Въвеждането на енергоспестяващи технологии и използването на възобновяеми енергийни източници са основен източник за намаляване използването на природни ресурси и емисиите от предприятията, замърсяващи околната среда.

	Енергийна ефективност за МСП
	14.05.2016 г.
	Към м. декември 2017 г. са сключени 200 договора за предоставяне на БФП
	0

	Повишаване на енергийната ефективност в големи предприятия
	18.01.2017 г.
	Към м. декември 2017 г. са сключени 50 договора за предоставяне на БФП
	0

	Устойчиво енергийно развитие на българските предприятия чрез подкрепа за дейността на Агенцията за устойчиво енергийно развитие (АУЕР) 
	20.11.2017 г.
	-
	-

	Подкрепа за пилотни и демонстрационни инициативи за ефективно използване на ресурсите
	21.11.2017 г.
	-
	-

	Приоритетна ос 4: Премахване на пречките в областта на сигурността на доставките на газ


	Инвестиционен приоритет 4.1.: Подобряване на енергийната ефективност и сигурността на доставките чрез разработване на интелигентни системи за разпределение, съхранение и пренос на енергия и чрез интегрирането на разпределеното производство от възобновяеми източници
Модернизацията и разширението на енергийната инфраструктура е предпоставка за повишаването на енергийната сигурност и оптимизацията на енергийния микс в прехода към нисковъглеродна икономика. Някои от проектите са с особена важност за сигурността на енергийните доставки не само за България, но също така и за региона и ЕС. 
Специфична цел 4.1.: Подобряване на свързаността със съседните газопреносни системи
Междусистемната газова връзка Гърция – България за пренос на газ е с капацитет за пренос на 9,1 милиона кубически метра на ден (с теглови фактор 0,9) в посока от Гърция към България или 3 млрд. куб. метра годишно. При прогноза за дневно пиково потребление за 2023 г. от 20,30 млн. куб. м., дневният капацитет на IGB допринася за повишаване на стандарта за инфраструктура с приблизително 44.83 % през 2021 г. (вероятно със същия процент през 2023 г.). Съгласно Регламент 347/2013, проектът за изграждане на междусистемна газова връзка Гърция-България е определен като проект от общ европейски интерес (Project of Common Interest). Реализирането му е стратегически приоритетно и ще даде възможност за пренос и повишена сигурност и диверсификация по източник и маршрут на доставките на газ по направление Гърция-България-Сърбия чрез осигуряване на свързаност с Южния газов коридор и находището Шах Дениз 2 в Република Азербейджан.

	Приоритетна ос 5 “Техническа помощ” 
Приоритетна ос 5 ще подпомага управлението, изпълнението, мониторинга и контрола на дейностите по ОП “иновации и конкурентоспособност”, както и работата на Комитета за наблюдение, включително и чрез провеждането на проучвания и изследвания, необходими за изпълнението и оценката на ОП, както и на информационни кампании за осигуряване на прозрачност на дейностите по ОП. 
Оста не поставя екологични цели и няма изразена екологична насоченост.




Съгласно Становище по екологична оценка № 5-4/2014 г. се поставят следните мерки и условия:
Мярка I.1: Инвестиционни предложения, планове или проекти, за които се изисква ОВОС/ЕО (по реда на ЗООС) и оценка за съвместимостта с предмета и целите на опазване на защитените зони (по реда на Закона за биологичното разнообразие) да се одобряват по реда на съответния специален закон само след решение/становище за одобряване/съгласуване от компетентните органи по околна среда и при съобразяване с препоръките от извършените оценки, както и с условията и мерките в съответния административен акт.
Мярка I.2: Приоритетно да се финансират:
· Проектни предложения, предвиждащи развитие на нови технологии, нови продукти, нови процеси или нови услуги, които допринасят за защита на околната среда или за по-ефективно използване на ресурсите – намаляване на образуваните отпадъци, безотпадни технологии, рециклиране на строителни материали, нисковъглеродна икономика, пречистване на водите;
· Проекти предложения, по които се предвижда въвеждане на техники и производствени практики, които водят до подобряване на състоянието на околната среда и опазване на човешкото здраве;
· Проекти предложения по ИП 2.2., предвиждащи въвеждането на системи за управление по околната среда и/или получаване на екомаркировка за продукти и/или реализация по Схема на Общността за управление на околна среда и одит (EMAS).“
Мярка I.3: При планиране на проектите, местоположението да е съобразено с конкретната дейност, очакваните емисии на вредности в околната среда и наличието на обекти, подлежащи на здравна защита.
Мярка I.4: Да се спазват съотносимите за всеки проект мерки, включени в Програмите от мерки за постигане на целите на опазване на околната среда в глава 7 на Плановете за управление на речните басейни (ПУРБ). Проектите да съобразяват Плановете за управление на риска от наводнения (ПУРН) за съответните райони за басейново управление, които предстои да бъдат изготвени и публикувани до 22.12.2015 г.
Мярка I.5: За инвестиционни предложения, при които се очакват неблагоприятни последствия върху околната среда и риск за човешкото здраве, да се предвиждат ефективни мероприятия и да се предприемат своевременни мерки за възможното им отстраняване.
Мярка I.6: При реализиране на проектите да се предприемат при необходимост и мерки за адаптация към климатичните промени.
Съгласно Становище по екологична оценка № 5-4/2014 при наблюдението и контрола на въздействията върху околната среда при прилагането на ОПИК се извършват въз основа на следните мерки и индикатори:
[bookmark: _Toc23755138][bookmark: _Toc26259792]Таблица 2. Мерки и индикатори за наблюдение и контрол на ОПИК 2014-2020
	Мерки за наблюдение
	Индикатори
	Източник на информация
	Приоритетна ос 
(ПО)

	Намаляване на водопотреблението на подкрепените предприятия
	· Отношение на количествата потребени води преди и след реализиране на проекта
· Количества потребени води за производство на единица продукт преди и след реализиране на проекта (на годишна база, когато е приложимо) 
	Бенефициенти
	ПО 2 и 3

	Намаляване на количеството образувани отпадъци, предвидени за депониране
	· Отношение на количествата генерирани отпадъци преди и след реализиране на проекта, т/год.
· Количества генерирани отпадъци при производство на единица продукт преди и след реализиране на проекта (на годишна база, когато е приложимо)
	Бенефициенти 
	ПО 2 и 3

	Финансиране на проекти за еко-иновации
	Отношение на броя проекти за еко-иновации към общия брой финансирани проекти за иновации по ПО 1.
	Управляващ орган
	ПО 1

	Въвеждане на системи за управление на околната среда и/или получаване на екомаркировка за продукти и/или регистрация по Схема на Общността за управление на околната среда и одит (EMAS)
	Предприятия с въведени системи по управление на околната среда и/или получена екомаркировка от общия брой предприятия
	Управляващ орган
	ПО 1, 2 и 3



4. [bookmark: _Toc29196209]МЕТОДОЛОГИЯ ЗА ИЗГОТВЯНЕ НА АНАЛИЗИТЕ

Основните методи и инструменти за събиране на данни, които нашият екип ще прилага при изготвянето на Първия тригодишен доклад по наблюдението и контрола на въздействието върху околната среда при прилагането на Оперативна програма „Иновации и конкурентоспособност“ 2014-2020,  са:
· Кабинетно проучване – анализ на документи;
· Проучвания на казуси;
· Фокус групи;
· Дълбочинни интервюта;
· Анализ и представяне на резултатите пред заинтересовани страни.
Подробно описание на методологията е представено в Приложение 1 към настоящия доклад. 

5. [bookmark: _Toc29196210]ОБЩА ИНФОРМАЦИЯ И НАПРЕДЪК В ИЗПЪЛНЕНИЕТО НА ОПИК 2014-2020 КЪМ  31.12.2017 Г., ВКЛ. ПРОМЕНИ В ОПЕРАТИВНАТА ПРОГРАМА И РЕШЕНИЯ НА МОСВ ОТНОСНО ВЪЗДЕЙСТВИЕТО НА ПРОМЕНИТЕ ВЪРХУ ОКОЛНАТА СРЕДА	

Стратегията на ОПИК, като част от изпълнението на ЕСИФ в България е тясно свързана с целта за растеж и заетост и приноса на България за постигането на трите взаимно допълващи се типа растеж според „Европа 2020“:
· интелигентен растеж: изграждане на икономика, основаваща се на знания и иновации;
· устойчив растеж: насърчаване на по-екологична и по-конкурентоспособна икономика с по-ефективно използване на ресурсите;
· приобщаващ растеж: стимулиране на икономика с високи равнища на заетост, която да доведе до социално и териториално сближаване.
ОПИК пряко се ангажира с интелигентен растеж (ПО 1 и 2) и с устойчив растеж (ПО 3 и 4), като цели допълващ ефект по отношение на приобщаващия растеж.
Подкрепата по ОПИК е насочена към адресиране на нуждите, преодоляване на предизвикателствата и оползотворяване на възможностите за развитие пред българската икономика, определени съгласно:
· Националната програма за развитие: България 2020 (НПР БГ 2020);
· Националната програма за реформи (НПР);
· Позиция на Службите на Комисията относно разработването на СП;
· Препоръка на Съвета относно Националната програма за реформи на България за 2013 и 2014 г. и съдържаща становище на Съвета относно Конвергентната програма на България за периода 2012-2016 ;
· Споразумение за партньорство.
ОПИК е основен инструмент за изпълнение на политиките, заложени в следните национални стратегии:
· „Национална стратегия за насърчаване на малките и средните предприятия 2014-2020”;
· „Иновационната стратегия за интелигентна специализация на Република България до 2020”.
ОПИК 2014-2020 г. също така е разработена в съответствие с целите на:
· Енергийната стратегия на Република България до 2020;
· Стратегията за електронното управление в България за периода 2014-2020 и Националната програма „Цифрова България 2015“;
· Стратегията на ЕС за Дунавския регион в България;
· Стратегията за устойчиво развитие на туризма в България 2014-2030.

5.1. [bookmark: _Toc29196211]Промени в ОПИК

· Оперативна програма "Иновации и конкурентоспособност" 2014-2020 - одобрена от ЕК през м. март 2015 г.;
· Европейската комисия одобри изменение на Оперативна програма „Иновации и конкурентоспособност“ 2014-2020 (ОПИК). Основните промени са свързани с включването на Република България в Инициативата за малки и средни предприятия на Европейската комисия за програмен период 2014-2020 и разработването на Оперативна програма „Инициатива за МСП“, в резултат на което средства в размер на 102 млн. евро от Европейския фонд за регионално развитие (ЕФРР), предвидени за изпълнението на дългов инструмент за гаранции покриващи загуби по портфейл от заеми по инвестиционен приоритет 2.2 „Капацитет за растеж на МСП“ на приоритетна ос 2 „Предприемачество и капацитет за растеж на МСП“ на ОПИК са заделени за Инициативата за МСП. Общият бюджет на ОПИК от ЕФРР е намален със същата сума и са преизчислени индикаторите за резултат и за изпълнение на Приоритетна ос 2. Също така е увеличен финансовият ангажимент за 2014 и 2015 г. във финансовия план на  ОПИК за сметка на намаления финансов ангажимент за 2014 и 2015 г. по ОП „Региони в растеж“  съгласно Решение на СКУСЕС от 05.05.2015 и РМС 323/ 09.06.2015 г.  В Писмо от МОСВ № 04-00-1084,1294/13.07.2018 г. е изложено становище, че не са налични основания да се счита, че изменението на ОПИК 2014-2020 Г. попада в обхвата на чл.85, ал.2 от ЗООС и промяната на приоритетните оси на програмата не може да се отнесе към някоя от позициите на чл.2, ал.2 на НУРИЕОПП. Предвид посоченото, няма основание да се изисква провеждане на регламентираната в глава шест от ЗООС процедура по ЕО. Отчитайки характера на изменението на ОПИК 2014-2020 г., както и че изменението няма отношение към защитените зони по Натура 2000, се счита, че при реализацията му няма вероятност от отрицателно въздействие върху защитените зони от мрежата Натура 2000. В тази връзка и на основание чл.2, ал.2 от Наредбата за ОС преценката на компетентния орган е, че не е необходимо провеждане на процедура по реда на Глава втора от Наредбата за ОС.
· С писмо от МОСВ № 04-00-1084/02.11.2018 г. е предоставено становище, че не са налични основания да се счита, че изменението на ОПИК 2014-2020 г. попада в обхвата на чл. 85, ал.2 във връзка с чл.85, ал.1 от ЗООС. При неговото прилагане не се предлагат значителни въздействия върху околната среда, подари техническия характер на промените и предвид заключенията от проведената процедура по задължителна ОВОС за инвестиционно предложение за изграждане на „Изграждане на междусистемна газова връзка Гърция – България“. Неговото осъществяване е одобрено с Решение по ОВОС № 1-1/2013 г. с възложител „Ай Си Джи Би“ АД. Промяната на ПО на програмата не може да се отнесе към някоя от позициите на чл.2, ал.1 и ал.2 на НУРИЕОПП. ОПИК 2014-2020 г. не подлежи на процедури за задължителна ЕО нито на преценка за необходимостта от извършване на ЕО по реда на глава шеста от ЗООС.
· [bookmark: _Hlk21076191]С Решение № C(2018)8712 от 11 декември 2018 г. Европейската комисия официално одобри предложените от Управляващия орган промени в ОПИК. Извършените промени са свързани с прехвърлянето на 43 459 809 евро (ресурс на Европейския фонд за регионално развитие) от Оперативна програма „Наука и образование за интелигентен растеж“ 2014-2020 (ОПНОИР) към Приоритетна ос 1 "Технологично развитие и иновации" на ОПИК, както и включване на проект "Изграждане на междусистемна газова връзка Гърция - България" сред допустимите дейности по Приоритетна ос 4 „Премахване на пречките в областта на сигурността на доставките на газ“ на програмата. Промените са свързани с промени в социално-икономическата среда, породени от забавяне в изпълнението на Меморандума за разбирателство между България и Сърбия за изграждането на междусистемната газова връзка България – Сърбия. С цел минимизиране въздействието на тези външни за програмата фактори и с цел повишаване на сигурността, надеждността и непрекъсваемостта на доставките на природен газ чрез диверсификация на източниците и маршрутите на природен газ, предложението е на проекта за газова връзка България – Сърбия да бъде предоставена техническа подкрепа за завършване на подготвителните дейности, необходими за старта на строителството, а основната подкрепа да бъде предоставена на проекта за изграждане на междусистемна газова връзка Гърция – България, за изпълнението на който е установен значителен финансов дефицит. Предложените промени са одобрени от Комитета за наблюдение на ОПИК и ОПИМСП на заседания, проведени на 17.05.2018 и 29.06.2018 г.

5.2. [bookmark: _Toc29196212]Решения на МОСВ относно въздействието на промените върху околната среда
	
· Решение № ЕО-1/2014 г. на министъра на околната среда и водите за преценяване на необходимостта от извършване на екологична оценка за Оперативна програма „Иновации и конкурентоспособност“ 2014-2020;
· Разработване на Доклад за екологична оценка, Приложения към доклада за екологична оценка, Нетехническо резюме на доклада за екологична оценка;
· Провеждане на консултации по доклад за екологична оценка на Оперативна програма "Иновации и конкурентоспособност" 2014-2020;
· Становище на министъра на околната среда и водите по екологична оценка №5-4/2014 г., за съгласуване на ОПИК;
· Обобщената справка по чл. 29, ал. 1 от НУРИЕОПП е на разположение на заинтересованите лица и организации на хартиен носител в Приемната на Главна дирекция „Европейски фондове за конкурентоспособност“ на Министерство на икономиката и енергетиката.

5.3. [bookmark: _Toc29196213]Индикатори на ниво оперативна програма

Стойностите на индикаторите за 2017 г. на ниво оперативна програма отразяват постигнатия напредък от изпълнението на договорите за предоставяне на БФП по операциите по Приоритетни оси. По ОП „Иновации и конкурентоспособност“ 2014 – 2020 към 31.12.2017 г. не са извършени окончателни плащания по проектите, следователно за голяма част от индикаторите стойностите на този етап не могат да бъдат отчетени.
От началото на изпълнение на процедурите до 31.12.2017 г. са стартирали 28 процедури (12 процедури чрез конкурентен подбор, от които 3 процедури чрез подбор по подхода ВОМР, 11 процедури чрез директно предоставяне, както и 5 процедури за техническа помощ по Приоритетна ос 5).
През 2018 г. с изменение на ОПИК, одобрено с решение на Комитета за наблюдение на  ОПИК и ОПИМСП на заседание, проведено на 17.05.2018 и 29.06.2018 г. е извършена промяна на индикаторите за изпълнението на програмата. В таблица 3 са отразени изменените индикатори, като са добавени новите, включени в ОПИК и са отстранени отпадналите. Въпреки, че периода на доклада е до 31.12.2017 г. са посочени стойностите на индикаторите към 2018 г., което ще представи изпълнението на ОПИК 2014-2020 пълноценно, тъй като  голяма част от изпълнението на проектите е приключило през 2018 г.         

[bookmark: _Toc23755139][bookmark: _Toc26259793]Таблица 3. Индикатори за резултат по приоритетни оси[footnoteRef:2] [2:  Годишни доклади за изпълнение на ОПИК, 2015, 2016, 2017, 2018 г.] 

	ID
	Индикатор
	Мерна единица
	Базова стойност
	Базова година
	2014
	2015
	2016
	2017
	2018
	Целева стойност
2023
	ОБЩО

	Приоритетна ос 1: Технологично развитие и иновации

	SR1
	Дял на иновативните предприятия
	% от общия брой предприятия
	27.4
	2012
	26.1
	-
	27.2
	-
	-
	30.4
	27.2

	SR2
	Разходи за иновации, които не са резултат от НИРД
	% от оборота
	0.49
	2012
	0.74
	-
	0.47
	-
	-
	0.63
	0.47

	SR14
	Публични разходи за НИРД (GOVERD плюс HERD) финансирани от предприятията във всички области извън BG411 област София(столица), като % от общите публични разходи за НИРД (GOVERD плюс HERD)
	% от общите публични разходи за НИРД
	1.98
	2013
	-
	-
	-
	-
	-
	2.30
	-

	Приоритетна ос 2: Предприемачество и капацитет за растеж на МСП

	SR3
	Нови предприятия, съществуващи две години след създаването
	%
	74.5
	2012
	68.53
	68.29
	67.60
	-
	-
	77
	67.6

	SR4
	Обем на износа на стоки и услуги, реализиран от МСП 
	Млрд. евро
	8.1
	2012
	10.1
	12.8
	17.2
	18.9
	-
	8.99
	18.9

	SR5
	Производителност на МСП
	Хил. лв.
	16.8
	2012
	18.98
	21.1
	21.8
	23.8
	-
	19.3
	23.8

	Приоритетна ос 3: Енергийна и ресурсна ефективност

	SR6
	Енергийна интензивност на икономиката
	Т.н.е на 1000 евро БВП
	0.47
	2012
	0.446
	0.450
	0.424
	0.422
	-
	0.42
	0.422

	SR7
	Дял на МСП с мерки за ефективност на ресурсите
	%
	85
	2012
	-
	78
	-
	65
	-
	93
	65

	Приоритетна ос 4: Премахване на пречките в областта на сигурността на доставките на газ

	SR8
	N-1 стандарт за инфраструктура
	%
	50.70
	2017[footnoteRef:3] [3:  ОПИК 2012-2020 г., актуализация 2018 г.] 

	-
	-
	-
	50.70
	-
	111.18
	50.70

	Приоритетна ос 5: Техническа помощ

	SR9
	Средно необходимо време, за одобрение на проекта/между подаването на формуляра за кандидатстване и подписване на договора/
	дни
	215
	2007-2013
	-
	170
	143
	263
	230
	183
	230

	SR10
	Средно необходимо време за плащане на бенефициента, считано от датата на подаване на искането за плащане
	дни
	112
	2007-2013
	-
	-
	20
	34
	38
	90
	38

	SR11
	Ниво на обществена осведоменост за ОПИК като цяло и за отделните процедури
	%
	41.6
	2013
	-
	-
	-
	46.2
	49.50
	51
	49.50

	SR12
	Прекратени договори
	%
	16.81
	2007-2013
	-
	-
	1.5
	2.1
	3.08
	13
	3.08

	SR13
	Ниво на удовлетвореност на бенефициентите на ОПИК от обучения и техническа подкрепа
	%
	41.8
	2014
	-
	-
	60
	92.96
	89.09
	75
	89.09



[bookmark: _Toc23755140][bookmark: _Toc26259794]Таблица  4. Индикатори за изпълнение по инвестиционни приоритети[footnoteRef:4] [4:  Годишни доклади за изпълнението на ОПИК 2014-2020 – за 2015, 2016, 2017, 2018 г.] 

	ID
	Индикатор 
	Мерна единица
	2014
	2015
	2016
	2017[footnoteRef:5] [5:  Стойностите на индикаторите са от Годишния доклад за изпълнението на ОПИК 2014 – 2020, за 2017 г. и 2018 г. и представляват кумулативна стойност - резултати, които трябва да бъдат постигнати от операциите/действителни постижения, а не прогнозните стойности, предоставени от бенефициерите] 

	2018
	ОБЩО 
	Целева стойност (2023)

	ИП1.1. „Технологично развитие и иновации“

	СО26
	Брой предприятия, които си сътрудничат с научноизследователски институции (дейности 1 и 3)
	Предприятия
	0
	0
	0
	0
	0
	0
	239

	СО25
	Брой на изследователите, работещи в подобрени структури на научноизследователската инфраструктура
	Еквивалент на пълно работно време
	-
	-
	-
	-
	-
	-
	70

	СО29
	Брой предприятия, подпомогнати да въведат нови за фирмата продукти
	Предприятия
	0
	0
	0
	11
	97
	97
	302

	СО28
	Брой предприятия, подпомогнати да въведат нови за пазара продукти
	Предприятия
	0
	0
	0
	11
	101
	101
	30

	СО27
	Частни инвестиции, допълващи публичната подкрепа за иновации за научноизследователски и развойни проекти (всички дейности)
	Евро
	0
	0
	0
	877 971,06
	27 321 205,64
	27 321 205,64
	169 239 766

	SO01
	Брой предприятия, подкрепени от София Тех парк
	Брой
	0
	0
	0
	0
	0
	0
	26

	СО01
	Брой на предприятията, получаващи подкрепа
	Предприятия
	0
	0
	0
	11
	130
	130
	504

	ИП 2.1. „Достъп до финансиране в подкрепа на предприемачеството“

	СО05
	Брой подпомогнати нови предприятия (всички дейности)
	Предприятия
	0
	0
	0
	0
	0
	0
	390

	СО01
	Брой на предприятията, получаващи подкрепа (всички дейности)
	Предприятия
	0
	0
	0
	0
	0
	0
	564

	СО03
	Брой предприятия, които получават финансова подкрепа, различна от безвъзмездни средства (дейност 1)
	Предприятия
	0
	0
	0
	0
	0
	0
	392

	СО02
	Брой предприятия, които получават безвъзмездни средства
	Предприятия
	0
	0
	0
	0
	0
	0
	172

	СО06
	Частни инвестиции, допълващи публичната подкрепа за предприятията (безвъзмездни средства)
	Евро
	0
	0
	0
	0
	0
	0
	5 155 952

	СО07
	Частни инвестиции, допълващи публичната подкрепа за предприятията (различна от безвъзмездни средства)
	Евро
	0
	0
	0
	0
	0
	0
	7 140 000

	СО08
	Ръст на заетостта в подпомогнатите предприятия
	Еквивалент на пълно работно време
	0
	0
	0
	0
	0
	0
	390

	ИП 2.2. „Капацитет за растеж на МСП“

	СО01
	Брой на предприятията, получаващи подкрепа 
	Предприятия
	0
	0
	117
	647
	833
	833
	4 595

	СО02
	Брой на предприятията, получаващи безвъзмездни средства
	Предприятия
	0
	0
	117
	647
	833
	833
	1 464

	СО03
	Брой предприятия, получаващи финансова подкрепа, различна от безвъзмездни средства (дейност 1)
	Предприятия
	0
	0
	0
	0
	0
	0

	631

	СО04
	Брой предприятия, които получават нефинансова подкрепа
	Предприятия
	0
	0
	0
	0
	0
	0
	2 500

	СО06
	Частни инвестиции, допълващи публичната подкрепа за предприятията (безвъзмездни средства)
	Евро
	0
	0
	20 863 035,19
	113 195 610,56
	135 788 825,86
	135 788 825,86
	153 047 615

	СО07
	Частни инвестиции, допълващи публичната подкрепа за предприятията (различна от безвъзмездни средства)
	Евро
	0
	0
	0
	0
	0
	0
	6000000

	ИП 3.1 „Енергийни технологии и енергийна ефективност“ 

	SO03
	Извършени обследвания за енергийна ефективност
	Предприятия
	0
	0
	0
	2
	170
	170
	662

	СО01
	Брой на предприятията, получаващи подкрепа
	Предприятия
	0
	0
	0
	2
	170
	170
	719

	СО02
	Брой на предприятията, получаващи безвъзмездни средства
	Предприятия
	0
	0
	0
	2
	170
	170
	528

	SO04
	Реализирани енергийни спестявания в предприятията в резултат от изпълнените проекти
	MWh/y
	0
	0
	0
	759,49
	114 240,20
	114 240,20
	179 794

	СО34
	Намаляване на емисиите на парникови газове
	Тонове CO2 екв.
	0
	0
	0
	622,03
	61 805,29
	61 805,29
	55 017

	ИП 3.2 „Ресурсна ефективност“ 

	SO05
	Реализирани пилотни и демонстрационни инициативи
	Брой 
	0
	0
	0
	0
	0
	0
	24

	СО02
	Брой на предприятията, получаващи безвъзмездни средства
	Предприятия
	0
	0
	0
	0
	0
	0
	49

	SO06
	Подкрепени проекти свързани с управление на отпадъците в промишлеността
	% от подкрепените проекти по ИП 3.2
	0
	0
	0
	0
	0
	0
	18

	ИП 4.1 „Подобряване на енергийната ефективност и сигурността на доставките чрез разработване на интелигентни системи за пренос на енергия“

	SO07
	Изградена междусистемна газова връзка Гърция – България
	км
	0
	0
	0
	0
	0
	0
	29.6[footnoteRef:6] [6:  ОПИК 2014-2020 г., актуализация 2018 г.] 




Над 30 % от индикаторите на ниво Приоритетна ос 1 са с нулеви стойности, поради факта, че стойностите на индикаторите се измерват на база постигнат напредък, вследствие приключило изпълнение на ДБФП, подадени окончателни отчети и извършени окончателни плащания, а проектите, благодарение на които ще бъдат постигнати целевите стойности, през отчетния период се намират или в процес на изпълнение, или все още не са стартирали. Стойностите на останалите индикатори отразяват действителното постижение към 31.12.2017 г. или броя на предприятията, по чийто договори за БФП е приключил процеса на верификация на финалните отчети и искания за плащане, съответно до края на 2016 г. и на 2017 г. без задължително да са извършени всички плащания. 
Близо 75 % от индикаторите на ниво Приоритетна ос 2 са с нулеви стойности, поради факта, че стойностите на индикаторите се измерват на база постигнат напредък, вследствие приключило изпълнение на ДБФП, подадени окончателни отчети и извършени окончателни плащания, а проектите, благодарение на които ще бъдат постигнати целевите стойности, през отчетния период се намират или в процес на изпълнение, или все още не са стартирали.
Близо 37 % от стойностите на индикатори на ниво Приоритетна ос 3 са с нулеви стойности, поради факта, че стойностите на индикаторите се измерват на база постигнат напредък, вследствие приключило изпълнение на ДБФП, подадени окончателни отчети и извършени окончателни плащания, а проектите, благодарение на които ще бъдат постигнати целевите стойности, през отчетния период се намират или в процес на изпълнение, или все още не са стартирали. 
По приоритетна ос 4 към периода на доклада няма стартирали процедури, съответно стойностите на индикаторите са нулеви.

5.4. [bookmark: _Toc29196214]Финансова информация

Към 31.12.2017 г. по програмата са обявени общо 28 процедури (12 процедури чрез конкурентен подбор, от които 3 процедури чрез подбор по подхода ВОМР, 11 процедури чрез директно предоставяне, както и 5 процедури за техническа помощ по Приоритетна ос 5).
Общо стойността на финансирането в евро към 31.12.2017 г. е 1 270 135 903,00 €. Съответно по ПО 1 финансирането е 295,1 млн. евро, което се равнява на, по ПО 2 – 577,5 млн. евро, по ПО 3 – 310, 7 млн. евро, по ПО 4 – 45 млн. евро и по ПО 5 – 41,7 млн. евро. 

[bookmark: _Toc23755141][bookmark: _Toc26259795]Таблица  5. Финансово изпълнение на ОПИК към 31.12.2017 г.[footnoteRef:7] [7:  http://opic.bg/uploads/2019/01/godishni-dokladi-6.pdf ] 

	Приоритетна ос/ 
Фонд
	Общо стойност на финансирането  в евро
	Основа за изчисляване на подкрепата от Съюза (общ размер на допустимите разходи или публичните допустими разходи)
	Общ размер на допустими разходи  за операциите, избрани за подкрепа
 (в евро)
	Допустими публични разходи за операциите, избрани за подкрепа 
(в евро)
	Дял от общия размер отпуснати средства покрит с допустимите разходи, декларирани от бенефициентите (% изражение)

	Приоритетна ос 1
ЕФРР
	295 282 552.00
	Публично разходи
	183 697 744.03
	146 209 336.51
	13.90 %

	Приоритетна ос 2
ЕФРР
	577 492 050.00
	Публично разходи
	542 662 318.69
	392 520 238.96
	59,16 %

	Приоритетна ос 3
ЕФРР
	310 686 632.00
	Публично разходи
	396 159 183.66
	251 306 298.17
	4,25 %

	Приоритетна ос 4
ЕФРР[footnoteRef:8] [8:  След направени промени на ОПИК 2014-2020 г. през 2018 г. са прехвърлени 43 459 809 евро (ресурс на ЕФРР) от Оперативна програма „Наука и образование за интелигентен растеж“ 2014-2020 (ОПНОИР) към Приоритетна ос 1 "Технологично развитие и иновации" на ОПИК, както и включване на проект "Изграждане на междусистемна газова връзка Гърция - България" сред допустимите дейности по Приоритетна ос 4 „Премахване на пречките в областта на сигурността на доставките на газ“ на програмата.] 

	45 000 000.00
	Публично разходи
	0
	0
	0,00 %

	Приоритетна ос 5
ЕФРР
	41 674 669.00
	Публично разходи
	39 356 876.22
	39 356 876.22
	21.43 %

	Общ сбор
	1 270 135 903,00
	
	1 161 876 122,60
	829 392 749,86
	31.87 %



Към 31.12.2017 г. по приоритетна ос 1 са сключени общо 237 административни договора за предоставяне на БФП на стойност 168 634 684.91 лв. по 4 процедури за БФП. От общия брой договори 2 са прекратени, а по 11 договора са верифицирани окончателните отчети/ искания за плащания.
Към 31.12.2017 г. в процес на изпълнение по ПО 2 са общо 1 016 договора за БФП на стойност 963 285 858.97 лв. по 8 процедури за БФП. От общия брой договори 31 са прекратени, а по 549 договора са верифицирани окончателните отчети/ искания за плащания.
През 2017 г. по приоритетна ос 3 са сключени общо 481 договора с общ размер на предоставената безвъзмездна финансова помощ 413 353 117.15 лева по 2 процедури за БФП. От общия брой договори 4 са прекратени, а по 2 договора са верифицирани окончателните отчети/ искания за плащания.
От м. август 2017 г. в процес на изпълнение е проект № 2017 174 BG ESW SOS „Изграждане на междусистемна газова връзка Гърция – България“, осъществяван от JASPERS, който има за цел да предостави техническа подкрепа и методически указания, становища и препоръки на УО на ОПИК при подготовката на цялостната документация, необходима за изменението на програмата и предоставянето на финансиране за проекта за изграждане на газова връзка Гърция – България, вкл. документите за нотификация на проекта пред ЕК. Очаква се самото изпълнение на проекта за изграждане на междусистемната връзка Гърция – България да стартира през 2018 г. 
През отчетния период приключи изпълнението на 4 бюджетни линии с общ бюджет от 40 998 483 лв. за периода 2015-2017. Верифицирани са общо 18 междинни отчета и искания за междинни плащания. Извършен е финансов анализ, в резултат на който са актуализирани финансовите планове за изпълнение на бюджетните линии през 2017 г. съгласно изискванията на чл. 47, ал. 3 от ЗУСЕСИФ, като чрез ИСУН 2020 са представени и одобрени от УО по ОПИК искания и обосновки за изменение на бюджетните линии. В началото на 2018 г. предстои представяне на финалните технически и финансови отчети по 4 бюджетни линии.
През 2017 г., след извършване на оценка, са одобрени три нови бюджетни линии за периода 01.01.2018 г. – 31.12.2020 г. с общ размер на БФП 35 976 877.00 лева:
· BG16RFOP002-5.005-0001„Подкрепа за ефективно и ефикасно изпълнение на дейностите, свързани с програмирането, управлението, наблюдението, оценката и контрола на ОПИК и ОПИМСП съгласно действащото законодателство и съществуващите добри практики" – на стойност 10 200 000.00 лева;
· BG16RFOP002-5.005-0002„Предоставяне на адекватна и навременна информация на обществото относно възможностите за финансиране на ОПИК, критериите, правилата и процедурите за участие и нейното изпълнение" – на стойност 1 776 877.00 лева;
· BG16RFOP002-5.005-0003„Финансиране на основни и допълнителни възнаграждения на служителите от УО и всички други съпътстващи ги разходи съгласно националното законодателство и съществуващите добри практики - на стойност 24 000 000.00 лева.

6. [bookmark: _Toc29196215]ПРОСЛЕДЯВАНЕ НА ИЗПЪЛНЕНИЕТО НА МЕРКИТЕ ЗА НАБЛЮДЕНИЕ И КОНТРОЛ ПРИ ПРИЛАГАНЕ НА ОПИК, ЗАЛОЖЕНИ В СТАНОВИЩЕ ЗА ЕО № 5-4/2014 Г. НА МОСВ

Процедурите, които попадат в обхвата на настоящия доклад са разгледани от гледна точка на цялостния напредък по тяхното изпълнение и по отношение на изпълнението индикаторите за екологично съответствие, определени в Становище по екологична оценка (ЕО) №5-4/2014 на МОСВ. В Приложение 2 към настоящия доклад са разглеждани подробно процедурите, които са обявени към 31.12.2017 г., вкл. в тях дейности и конкретно тези, свързани с опазване на околната среда, които им дават приоритет при оценяване, както и съответствието им с хоризонталните политики. Информацията е на база отчети по реално изплатени средства по проектите към датата на изготвяне на настоящия доклад.

[bookmark: _Toc26259796]Таблица 6. Изпълнението на ОПИК 2014-2020 г. по процедури и включените в тях изисквания, свързани с опазване на околната среда[footnoteRef:9] [9:  Насоки за кандидатстване по процедурите по ОПИК 2014-2020 г., https://opic.bg/ ] 

	Приоритетна ос/процедура
	Вкл. изисквания, даващи предимство на проектите при оценка - свързани с опазване на околната среда
	Съответствие с принципите на хоризонталните политики (ХП)

	ПРИОРИТЕТНА ОС 1: 
	
	

	BG16RFOP002-1.001 
	-регионална специализация съгласно ИСИС
-Регионална приоритизация за проекти, изпълнявани на територията на СЗР
- подкрепа за еко-иновации
	Съответствие с поне 1 от принципите на ХП, вкл.  устойчиво развитие 

	BG16RFOP002-1.002 
	-еко-иновации
	Съответствие с поне 1 от принципите на ХП, вкл.  устойчиво развитие

	BG16RFOP002-1.003 
	разпространението на специализирани познания в бранша природни науки
	Съответствие с поне 1 от принципите на ХП, вкл.  устойчиво развитие

	BG16RFOP002-1.004 
	-
	Съответствие с поне 1 от принципите на ХП, вкл.  устойчиво развитие

	BG16RFOP002-1.005
	-еко-иновации
	Съответствие с поне 1 от принципите на ХП, вкл.  устойчиво развитие

	Приоритетна ос 2: 
	
	

	BG16RFOP002-2.001
	Принос за устойчивото развитие.
	Съответствие с поне 1 от принципите на ХП, вкл.  устойчиво развитие

	BG16RFOP002-2.002
	Въвеждане на системи за управление на околната среда
	Съответствие с поне 1 от принципите на ХП, вкл.  устойчиво развитие

	BG16RFOP002-2.003
	-
	Съответствие с поне 1 от принципите на ХП, вкл.  устойчиво развитие

	BG16RFOP002-2.004
	-
	Съответствие с поне 1 от принципите на ХП, вкл.  устойчиво развитие

	BG16RFOP002-2.005
	-
	Съответствие с поне 1 от принципите на ХП, вкл.  устойчиво развитие

	BG16RFOP002-2.006
	-
	Съответствие с поне 1 от принципите на ХП, вкл.  устойчиво развитие

	BG16RFOP002-2.008
	-
	Съответствие с поне 1 от принципите на ХП, вкл.  устойчиво развитие

	BG16RFOP002-2.009
	-
	Съответствие с поне 1 от принципите на ХП, вкл.  устойчиво развитие

	BG16RFOP002-2.010
	-
	Съответствие с поне 1 от принципите на ХП, вкл.  устойчиво развитие

	Приоритетна ос 3: 
	
	

	BG16RFOP002-3.001
	дейности за пречистване на отпадъчни води или дейности за рециклиране на бракувана продукция или използването на рециклирани суровини.  
	Съответствие с поне 1 от принципите на ХП, вкл.  устойчиво развитие

	BG16RFOP002-3.002
	дейности за пречистване на отпадъчни води или дейности за рециклиране на бракувана продукция или използването на рециклирани суровини.  
	Съответствие с поне 1 от принципите на ХП, вкл.  устойчиво развитие



[bookmark: _Toc29196216]Мерки за наблюдение и контрол при прилагане на ОПИК 2014 -2020 г., включени в Становище за ЕО № 5-4/2014 г. на МОСВ

Мярка 1: Намаляване на водопотреблението на подкрепените предприятия (ПО 2  и 3)

По процедурите BG16RFOP002-2.001 „Подобряване на производствения капацитет в МСП“ и BG16RFOP002-3.001 „Енергийна ефективност за малките и средни предприятия“ и BG16RFOP002-3.002 „Повишаване на енергийната ефективност в големи предприятия“ са включени индивидуални за процедурите и проектите индикатори за изпълнение, свързани с намаляване на водопотреблението: 
- Намаляване на водопотреблението на подкрепените предприятия – количества потребени води на годишна база преди/след изпълнението на проекта в м3/год.;
- Намаляване на водопотреблението на подкрепените предприятия – количества потребени води за производството на единица продукт на годишна база, преди/след изпълнение на проекта в м3/год.;
По процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“ един от индивидуалните за процедурата и проектите индикатори за изпълнение, ако е приложим към проекта е  свързан с намаляване на водопотреблението е: „Намаляване на водопотреблението на подкрепените предприятия“ – отчитане на количества потребени води за производството на единица продукт преди/след изпълнение на проекта в проценти.
[bookmark: _Hlk23926210]Към 31.12.2017 г. няма приключили проекти по ПО 2 и 3, за които са приложими индикаторите. Отчитането на индикаторите се извършва като се направи сравнение на стойностите преди и след реализиране на проекта. За всички процедури, за които е приложимо са включени индикатори за намаляване на водопотреблението и ще бъдат отчетени след приключване на проектите в следващ доклад за въздействието на ОПИК  върху околната среда. 

Мярка 2: Намаляване на количеството образувани отпадъци, предвидени за депониране (ПО 2 и 3)

По процедурите BG16RFOP002-2.001„Подобряване на производствения капацитет в МСП“, BG16RFOP002-3.001 „Енергийна ефективност за малките и средни предприятия“ и BG16RFOP002-3.002 „Повишаване на енергийната ефективност в големи предприятия“ са включени индивидуални за процедурите и проектите индикатори за изпълнение, свързани с намаляване на количеството отпадъци за депониране: 
- Намаляване на количеството отпадъци, предвидени за депониране – количества генерирани отпадъци на годишна база преди/след изпълнение на проекта в т./год.;
- Намаляване на количеството отпадъци, предвидени за депониране – количества генерирани отпадъци при производството на единица продукция на годишна база, преди/след изпълнение на проекта в т./год.
По процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“ един от индивидуалните за процедурата и проектите индикатори за изпълнение, ако е приложим към проекта е  свързан с намаляване на депонираните отпадъци е „Ефективно управление на отпадъците съгласно йерархията при управление на отпадъците по чл. 6 от Закона за управление на отпадъците, при производството на единица продукция, преди/след изпълнение на проекта в проценти“.
Приоритизират се проекти с принос към внедряваните технологични решения/методи съгласно йерархията на управлението на отпадъците. Също приоритетни са и проекти, отнасящи се до един от специфичните отпадъчни потоци: Отпадъци от опаковки (стъкло; хартия и картон; метали; пластмаса; дървесни отпадъци); Излязло от употреба електрическо и електронно оборудване; Излезли от употреба моторни превозни средства - възможности за оползотворяване на стъклата; Отработени масла; Гуми; Портативни батерии и акумулатори; Автомобилни батерии и акумулатори; Индустриални батерии и акумулатори; НУБА (негодни за употреба батерии и акумулатори); Биоотпадъци; Строителни отпадъци. 
Към 31.12.2017 г. няма приключили проекти по ПО 2 и 3, за които са приложими индикаторите. Отчитането на индикаторите се извършва като се направи сравнение на стойностите преди и след реализиране на проекта. За всички процедури, за които е приложимо са включени индикатори за намаляване на количеството на образуваните отпадъци за депониране и ще бъдат отчетени след приключване на проектите в следващ доклад за въздействието на ОПИК  върху околната среда. 

Мярка 3: Финансирани проекти за еко-иновации (ПО1)

При оценката на всички проекти по процедурите по ПО1 се дава приоритет на проектите, които внедряват  еко-иновация. 
Към 31.12.2017 г. няма приключили проекти по ПО 1, за които да е приложим индикатора. За всички процедури по ПО1, за които е приложимо е включен индикатор за финансиране на проекти за еко-иновации и резултатът ще бъде отчетен след приключване на проектите в следващ доклад за въздействието на ОПИК  върху околната среда. 

Мярка 4: Въвеждане на системи за управление по околна среда и/или получаване на екомаркировка за продукти и/или регистрация по Схема на Общността за управление на околната среда и одит (EMAS) – ПО 1, 2 и 3

По процедура BG16RFOP002-2.002 „Развитие на управленския капацитет и растеж на МСП“ са включени за финансиране дейности за услуги по въвеждане на системи за управление в съответствие с изискванията на национални/европейски/международни стандарти: стандарти за управление на качеството (БДС EN ISO 9001), системи за управление на околната среда (EMAS, БДС EN ISO 14001), системи за управление безопасността на хранителните продукти (БДС EN ISO 22000), стандарти за подобряване сигурността на веригата на доставки (БДС ISO 28000), управление на сигурността на информацията (БДС ISO/IEC 27001) и др. При оценката на проектните предложения се дават допълнителни точки за проекти за въвеждане на системи за управление на околната среда.
По процедура BG16RFOP002-3.001 „Енергийна ефективност за малките и средните предприятия”, обявена през 2016 г., индикаторът е включен, като приоритет се дава на кандидати, които на етап кандидатстване вече имат въведена система. При оценката на проектните предложения се дават и допълнителни точки, ако проектът включва дейности за въвеждане и сертифициране на система за енергиен мениджмънт вкл. съгласно стандарт БДС EN ISO 50001/EN ISO 50001 и/или изграждане на автоматизирана система за мониторинг на енергопотреблението.
По процедура BG16RFOP002-3.002 „Повишаване на енергийната ефективност в големи предприятия“ обявена през 2017 г., при оценката на проекта кандидатът получава допълнителни точки при внедрени европейски и международни стандарти - кандидатът има въведена система за управление на предприятията съгласно следните стандарти: EMAS (Схема на Общността за управление по околната среда и одитиране), БДС EN ISO 14001, БДС EN ISO 50001/ предвижда да въведе по проекта БДС EN ISO 50001.
Към 31.12.2017 г. няма приключили проекти по ПО 1, 2 и 3, за които да е приложим индикатора. За всички процедури по ПО, за които е приложимо е включен индикатор за въведени системи по управление на околната среда и/или получена екомаркировка и резултатът ще бъде отчетен след приключване на проектите в следващ доклад за въздействието на ОПИК  върху околната среда. 

7. [bookmark: _Toc29196217]ПРОСЛЕДЯВАНЕ НА ИЗПЪЛНЕНИЕТО НА МЕРКИТЕ И УСЛОВИЯТА ЗА ПРЕДОТВРАТЯВАНЕ, НАМАЛЯВАНЕ ИЛИ ВЪЗМОЖНО НАЙ-ПЪЛНО ОТСТРАНЯВАНЕ НА ПРЕДПОЛАГАЕМИТЕ НЕБЛАГОПРИЯТНИ ПОСЛЕДСТВИЯ, КОИТО Е СЛЕДВАЛО ДА БЪДАТ СЪОБРАЗЕНИ ПРИ ПРИЛАГАНЕТО НА ОПИК 

Целта на подкрепата по ОПИК е комплексно да се допринесе за създаването на устойчиви дългосрочни конкурентни предимства на българските предприятия и ускоряване на прехода към икономика базирана на знанието, като в същото време се подобри представянето на България по показателите: развитие на финансовия пазар, технологична готовност, пазарен дял, усъвършенстване на бизнеса и иновации, както и повишаване сигурността на доставките на газ за предприятията.
При определянето на приоритетните оси и инвестиционните приоритети е следван подходът на концентрация на ресурсите с цел ефективно и ефикасно разпределяне на средствата от ЕФРР. Финансовите средства, разпределени от ЕСИФ, са твърде ограничени на фона на предизвикателствата пред българската икономика, което налага определянето на ясни и достижими цели за постигане на чувствително въздействие върху състоянието на предприятията. Освен това, средствата допълват националните усилия в тази насока, като се очаква да мобилизират по-голям частен ресурс, за да служат като катализатор за икономическо развитие, а не като краен източник на финансиране.
Към 31.12.2017 г. изпълнението на мерките за предотвратяване, намаляване или възможно най-пълно отстраняване на неблагоприятните последствия върху околната среда е следното:

Мярка I.1 от Становище по ЕО № 5-4/2014 г.: „Инвестиционни предложения, планове или проекти, за които се изисква ОВОС/ЕО (по реда на ЗООС) и оценка за съвместимостта с предмета и целите на опазване на защитените зони (по реда на Закона за биологичното разнообразие) да се одобряват по реда на съответния специален закон само след решение/становище за одобряване/съгласуване от компетентните органи по околна среда и при съобразяване с препоръките от извършените оценки, както и с условията и мерките в съответния административен акт.“ 

Изпълнение на мярката: 
Реализираните проекти по процедури по ОПИК 2014-2020 г. не са предвиждали инвестиционни предложения/планове, за които се изисква ОВОС/ЕО (по реда на Закона за опазване на околната среда) или оценка на съвместимостта (по реда на Закона за биологичното разнообразие). Реализацията на ОПИК няма вероятност от отрицателно въздействие върху защитените зони от мрежата НАТУРА 2000. С Писмо на МОСВ № 04-00-1084,1294/13.07.2018 г. и на основание чл.2, ал.2 от Наредбата за ОС, преценката на компетентния орган е, че не е необходимо провеждане на процедури по реда на Глава втора на Наредбата за ОС. 
Процедурите по ОПИК, обявени в отчетния период, поради естеството на подкрепата по тях, не предвиждат инвестиционни предложения/планове, за които се изисква ОВОС/ЕО (по реда на Закона за опазване на околната среда) или оценка на съвместимостта (по реда на Закона за биологичното разнообразие).

Мярка I.2 от Становище по ЕО № 5-4/2014 г.: „Приоритетно да се финансират:
· Проектни предложения, предвиждащи развитие на нови технологии, нови продукти, нови процеси или нови услуги, които допринасят за защита на околната среда или за по-ефективно използване на ресурсите – намаляване на образуваните отпадъци, безотпадни технологии, рециклиране на строителни материали, нисковъглеродна икономика, пречистване на водите;
· Проекти предложения, по които се предвижда въвеждане на техники и производствени практики, които водят до подобряване на състоянието на околната среда и опазване на човешкото здраве;
· Проектни предложения по ИП 2.2., предвиждащи въвеждането на системи за управление по околната среда и/или получаване на екомаркировка за продукти и/или реализация по Схема на Общността за управление на околна среда и одит (EMAS).“

Изпълнение на мярката: 
Една от основните цели на стратегията на ОПИК 2014-2020 е да се насърчи въвеждането по-екологичната и по-конкурентоспособната икономика с по-ефективно използване на ресурсите, като по този начин се допринесе за устойчивото развитие.
В обявените до 31.12.2017 г. процедури за предоставяне на безвъзмездна финансова помощ се предвижда постигане на цели, свързани с изпълнението на хоризонталните политики на ЕС, включително изменението  на климата и опазването на околната среда. Съответствието с хоризонталните политики на ЕС е заложено като критерий за оценка при извършването на техническа и финансова оценка на проектните предложения. Кандидатите получават допълнителни точки, в случай че при разработване на проектното предложение и попълване на Формуляра за кандидатстване са обосновали пряката връзка на проекта с опазването на околната среда или изменението на климата или неговото непряко, но положително влияние върху околната среда. Дава се приоритет на проекти, насочени към развитие и внедряване на малкоотпадъчни и на безотпадъчни процеси, водоспестяващи и енергоспестяващи технологии.
По т.1. 
В рамките на процедурите BG16RFOP002-1.002 „Подкрепа за разработване на иновации от стартиращи предприятия, BG16RFOP002-1.005 „Разработване на продуктови и производствени иновации“, (към31.12.2017 г. е извършена оценка на 360 броя проектни предложения на етап административно съответствие и допустимост) допустимите проекти са свързани с производство на инсталации за добиване на екологично чиста електроенергия и промишлена вода и зелена икономика. При оценката на проектни предложения се приоритизират проектите, внедряващи еко-иновации. 
По процедура BG16RFOP002-1.002 „Подкрепа за разработване на иновации от стартиращи предприятия“, която е обявена на 04.02.2016 г. в процес на оценка към 31.12.2017 г. са 844 проектни предложения. По процедура BG16RFOP002-1.005 „Разработване на продуктови и производствени иновации“, обявена на 28.06.2017 г. към 31.12.2017 г. е извършена оценка на 360 броя проектни предложения на етап административно съответствие и допустимост.
По процедура BG16RFOP002-2.001 „Подобряване на производствения капацитет в МСП“, в случай че кандидатът е предвидил дейности за внедряване на нови технологии за подобряване на ресурсната ефективност и ефикасност в производствения процес, то той следва да попълни задължително първия от изброените индикатори и да предостави информация по останалите индикатори, ако са приложими:
-   Брой проекти с дейности за подобряване на ресурсната ефективност;
- Намаляване на водопотреблението на подкрепените предприятия – количества потребени води на годишна база преди/след изпълнението на проекта в м3/год.;
- Намаляване на водопотреблението на подкрепените предприятия – количества потребени води за производството на единица продукт на годишна база, преди/след изпълнение на проекта в м3/год.;
- Намаляване на количеството отпадъци, предвидени за депониране – количества генерирани отпадъци на годишна база преди/след изпълнение на проекта в т./год.;
- Намаляване на количеството отпадъци, предвидени за депониране – количества генерирани отпадъци при производството на единица продукция на годишна база, преди/след изпълнение на проекта в т./год.
При оценката на проекти приоритет се дава на малки и средни предприятия, които кандидатстват за:
- проекти в тематичните области  на Иновационната стратегия за интелигентна специализация - ИСИС (проект одобрен с Решение на МС № 761 от 06.11.2014) ;
- проекти с дейности за внедряване на нови технологии за подобряване на ресурсната ефективност и ефикасност в производствения процес.
Процедурата е обявена 07.05.2015 г. и към 31.12.2017 г. по трите крайни срока на процедурата са сключени общо 740 броя договори за предоставяне на безвъзмездна финансова помощ.
По процедурите BG16RFOP002-3.001 „Енергийна ефективност за малките и средни предприятия“  и BG16RFOP002-3.002 „Повишаване на енергийната ефективност в големи предприятия“ в случаите, когато това е приложимо, в т. 8 от Формуляра за кандидатстване кандидатите следва да предоставят и информация за базова и целева стойност на посочените по-долу индикатори:
- Брой проекти с дейности за подобряване на ресурсната ефективност;
- Намаляване на водопотреблението на подкрепените предприятия – количества потребени води на годишна база преди/след изпълнението на проекта в м3/год.;
- Намаляване на водопотреблението на подкрепените предприятия – количества потребени води за производството на единица продукт на годишна база, преди/след изпълнение на проекта в м3/год.;
- Намаляване на количеството отпадъци, предвидени за депониране – количества генерирани отпадъци на годишна база преди/след изпълнение на проекта в т./год.;
- Намаляване на количеството отпадъци, предвидени за депониране – количества генерирани отпадъци при производството на единица продукция на годишна база, преди/след изпълнение на проекта в т./год.
При оценката на проектите по процедурите се дава приоритет на проекти, включващи: дейности за пречистване на отпадъчни води или дейности за рециклиране на бракувана продукция или използването на рециклирани суровини.
Процедурата е обявена на 14.05.2016 г. и към момента са сключени общо 231 броя договори за предоставяне на безвъзмездна финансова помощ.
По процедура  BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“ едно от поставените условия е проектът да води до подобряване на ресурсната ефективност на предприятието-кандидат и да има положителен ефект върху опазването на околната среда. 
При оценката на проектните предложения се дават 18 точки, ако проектът допринася за намаляване на количеството използвани суровини при производството на единица продукция преди/след изпълнение на проекта или за ефективно управление на отпадъците съгласно йерархията при управление на отпадъците по чл. 6 от Закона за управление на отпадъците, при производството на единица продукция преди/след изпълнение на проекта.
Приоритизират се проекти, които имат принос към внедряваните технологични решения/методи съгласно йерархията на управлението на отпадъците, се отнасят до един от специфичните отпадъчни потоци: Отпадъци от опаковки (стъкло; хартия и картон;метали; пластмаса; дървесни отпадъци); Излязло от употреба електрическо и електронно оборудване; Излезли от употреба моторни превозни средства - възможности за оползотворяване на стъклата; Отработени масла; Гуми; Портативни батерии и акумулатори; Автомобилни батерии и акумулатори; Индустриални батерии и акумулатори; НУБА (негодни за употреба батерии и акумулатори); Биоотпадъци; Строителни отпадъци или водят до намаляване на количеството емисии в атмосферата и/или отпадъчните води.
Процедурата е обявена на 21.11.2017 г. и към 31.12. 2017 г. по процедурата няма сключени договори.
По т.2.
По процедура BG16RFOP002-1.002 „Подкрепа за разработване на иновации от стартиращи предприятия“ се подкрепят дейности попадащи в тематична област „Индустрия за здравословен живот и биотехнологии“ на ИСИС. По процедура BG16RFOP002-1.002 „Подкрепа за разработване на иновации от стартиращи предприятия“, която е обявена на 04.02.2016 г. в процес на оценка към 31.12.2017 г. са 844 проектни предложения.
При процедура BG16RFOP002-3.001 „Енергийна ефективност за малките и средни предприятия“ един от индикаторите за продукт, който ще се следи при изпълнение на проектите е „Намаляване на емисиите на парникови газове“. Процедурата е обявена на 14.05.2016 г. и към момента са сключени общо 231 броя договори за предоставяне на безвъзмездна финансова помощ.
По т.3.
По процедура BG16RFOP002-2.002 „Развитие на управленския капацитет и растеж на МСП“ са включени за финансиране дейности за услуги по въвеждане на системи за управление в съответствие с изискванията на национални/европейски/международни стандарти: стандарти за управление на качеството (БДС EN ISO 9001), системи за управление на околната среда (EMAS, БДС EN ISO 14001), системи за управление безопасността на хранителните продукти (БДС EN ISO 22000), стандарти за подобряване сигурността на веригата на доставки (БДС ISO 28000), управление на сигурността на информацията (БДС ISO/IEC 27001) и др. При оценката на проектните предложения се дават допълнителни точки за проекти за въвеждане на системи за управление на околната среда. Към месец декември 2017 г.  по процедурата са сключени общо 241 броя договори за предоставяне на безвъзмездна финансова помощ.
По процедура BG16RFOP002-3.002 „Повишаване на енергийната ефективност в големи предприятия“ обявена през 2017 г., при оценката на проекта кандидатът получава допълнителни точки при внедрени европейски и международни стандарти - кандидатът има въведена система за управление на предприятията съгласно следните стандарти: EMAS (Схема на Общността за управление по околната среда и одитиране), БДС EN ISO 14001, БДС EN ISO 50001/ предвижда да въведе по проекта БДС EN ISO 50001. Към 31.12.2017 г. по процедурата са сключени общо 50 броя договори за предоставяне на безвъзмездна финансова помощ.

Мярка I.3 от Становище по ЕО № 5-4/2014 г.: „При планиране на проектите, местоположението да е съобразено с конкретната дейност, очакваните емисии на вредности в околната среда и наличието на обекти, подлежащи на здравна защита.“

Изпълнение на мярката:
При изпълнението на процедурите по ОПИК 2014-2020 г. местоположението на проектите е на територията на цялата страна и планирането им е съобразено с конкретната дейност, очакваните емисии на вредности в околната среда и наличието на обекти, подлежащи на здравна защита. Изключение правят тези, които са с фиксиран териториален обхват (напр. Създаване на научно-технологичен парк и Изграждане на газовата връзка). 
При изпълнението на дейностите по проекта по процедура BG16RFOP002-1.003 „Фаза 2 на проект „Създаване на научно-технологичен парк“ следва да бъдат изпълнени съгласно действащата нормативна уредба, като при изпълнението и функционирането на сградите ще се търси постигане на максимална енергийна ефективност, прилагане на модерни технологии и методи за намаляване на енергийното потребление и намаляване на вредните емисии. Процедурата е обявена на 01.08.2016 г., оценителната комисия е приключила оценката на проектното предложение в рамките на отчетния период и предстои сключване на договор.
По оценката на проектите по процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“, проекти водещи до намаляване на количеството емисии в атмосферата и/или отпадъчните води, получават приоритетно още 5 точки. Процедурата е обявена на 21.11.2017 г. и към 31.12. 2017 г. по процедурата няма сключени договори.
С оглед на коректната оценка на проектните предложения по критерий „Регионална приоритизация на проектите”, изпълнявани около и в териториите от мрежата „Натура 2000“ същият ще се счита за изпълнен, в случай че всички разходи за дълготрайни активи се реализират около и в териториите от мрежата „Натура 2000“ и съответно проектът получава приоритетно още 2 точки.

Мярка I.4 от Становище по ЕО № 5-4/2014 г.: „Да се спазват съотносимите за всеки проект мерки, включени в Програмите от мерки за постигане на целите на опазване на околната среда в глава 7 на Плановете за управление на речните басейни (ПУРБ). Проектите да съобразяват Плановете за управление на риска от наводнения (ПУРН) за съответните райони за басейново управление, които предстои да бъдат изготвени и публикувани до 22.12.2015 г.“

ОПИК 2014-2020 г. предвижда дейности за ресурсна ефективност и иновации, които ще имат положително отражение върху водите основно по отношение на устойчивото използване на водните ресурси.
При реализиране на дейностите по ОПИК се осигурява съответствието им спрямо ПУРБ и относимите за конкретната дейност мерки от раздел 7 на плановете. Очакваният положителен ефект от спазването на тази мярка е опазване на водите и предотвратяване на риска от влошаването им.
При изготвяне на проектите се ползват резултатите от ПУРН на Басейновите дирекции и проектите се съобразяват с риска от наводнения и предотвратяване на наводнения и последиците от тях.

Мярка I.5 от Становище по ЕО № 5-4/2014 г.: „За инвестиционни предложения, при които се очакват неблагоприятни последствия върху околната среда и риск за човешкото здраве, да се предвиждат ефективни мероприятия и да се предприемат своевременни мерки за възможното им отстраняване.“ 
 
Изпълнение на мярката: 
При изпълнението на инвестиционни предложения, при които се очакват неблагоприятни последствия върху околната среда и риск за човешкото здраве се предвиждат ефективни мероприятия и се предприемат своевременни мерки за възможното им отстраняване още при планирането им.
По процедура BG16RFOP002-1.002 „Подкрепа за разработване на иновации от стартиращи предприятия“ се подкрепят дейности попадащи в тематична област „Индустрия за здравословен живот и биотехнологии“ на ИСИС. 
При процедурите по ОПИК, при избора на изпълнител/и на дейностите по проекта/ите, в случай че е приложимо, конкретният бенефициент, следва да предвиди при възлагането на обществени поръчки прилагането на мерки за опазване на околната среда съгласно приложимите разпоредби на ЗОП и актовете по прилагането му и в съответствие с чл. 47, ал. 1 и чл. 63, ал. 1, т. 6 от ЗОП.   
Процедуратаa е обявена на 04.02.2016 г. в процес на оценка към 31.12.2017 г. са 844 проектни предложения.
По процедура BG16RFOP002-1.001 „Подкрепа за внедряване на иновации в предприятията“ ще бъде приложена специфична тематична фокусираност в съответствие с приоритетите на ИСИС. Подкрепят се изключително проекти, попадащи в рамките на приоритетни направления на тематичните области на ИСИС и по конкретно релевантната към мярката: „Индустрия за здравословен живот и биотехнологии“. Към 31.12.2017 г. са одобрени за финансиране са 119 проектни предложения. 
По процедура BG16RFOP002-2.009 „Развитие на клъстери в България“  приоритет се дава на проекти, които попадат в приоритетните тематични области , изведени на база на регионалната специализация, заложена в ИСИС („Индустрия за здравословен живот и биотехнологии“). Процедурата е обявена на 12.12.2016 г. и към 31.12.2107 г. са сключени общо 26 броя договори за предоставяне на безвъзмездна финансова помощ.

Мярка I.6 от Становище по ЕО № 5-4/2014 г.: „При реализиране на проектите да се предприемат при необходимост и мерки за адаптация към климатичните промени.“

Изпълнение на мярката: 
Във всички процедури по ОПИК 2014-2020 г. е заложено проектът да е в съответствие с поне една от хоризонталните политики, залегнали в чл.7 и чл.8 на Регламент (ЕС) №1303/2013 на Европейския парламент и на Съвета. По отношение на адаптацията към климатичните промени релевантната е:  „Устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях“.
	По процедура BG16RFOP002-1.003 „Фаза 2 на проект „Създаване на научно-технологичен парк“ е поставено условие дейностите по проекта следва да бъдат изпълнени съгласно действащата нормативна уредба, като при изпълнението и функционирането на сградите ще се търси постигане на максимална енергийна ефективност, прилагане на модерни технологии и методи за намаляване на енергийното потребление и намаляване на вредните емисии.
По процедурите BG16RFOP002-3.001 „Енергийна ефективност за малките и средни предприятия“  и BG16RFOP002-3.002 „Повишаване на енергийната ефективност в големи предприятия“ като основен индикатор за продукт е заложен индикатора: „Намаляване на емисиите на парникови газове“, който следва да се проследи след изпълнението на проектите. 
По процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“ допълнително, в случаите когато кандидатите са заявили намаляване на емисии на парникови газове1 в раздел IV, т. 3 от Одита за ресурсна ефективност (Приложение Е), същите по своя преценка може да попълнят и следния индикатор: „Намаляване на емисиите на парникови газове (тонове CO2 екв./год.)“, който да отчетат след реализацията на проекта. 

За периода на доклада  2015-2017 г. всички разгледани процедури са или в процес на изпълнение, или все още не са обявени. При анализ на наличната информация е установено, че всички мерки от Становище по ЕО № 5-4/2014 г. се изпълняват.


8. [bookmark: _Toc29196218]ПРОСЛЕДЯВАНЕ НА ПРИЛАГАНЕТО НА НАСОКИТЕ ЗА ИНТЕГРИРАНЕ НА ПОЛИТИКАТА ПО ОКОЛНА СРЕДА И ПОЛИТИКАТА ПО ИЗМЕНЕНИЕ НА КЛИМАТА В ЕСИФ (ПОС И ПИК) ПРИ РАЗРАБОТВАНЕ НА ПРОЦЕДУРИТЕ ЗА ПРЕДОСТАВЯНЕ НА БФП ПО ПРОГРАМАТА

С цел осигуряване успеха на процеса, интегрирането на ПОС и ПИК трябва да залегне още в етапа на разработване на процедурите за предоставяне на финансиране чрез включване на подходящи критерии за ПОС и ПИК и поставяне на адекватни тежести/точки към критериите с по-високи изисквания от страна на съответните УО.
Основното предизвикателство е дефинирането на конкретни, разумни и балансирани критерии, които да гарантират спазване на задължителните екологични аспекти на проектите – да дават предимство на проекти, които в по-висока степен допринасят за изпълнение на ПОС и ПИК, при спазване на целите и спецификата на съответните процедури за предоставяне на финансиране. Критериите трябва да бъдат просто и ясно дефинирани, за да дават възможност за сравнимост и обективна оценка на проектите. От тях се очаква да допринесат за прилагане на принципа на устойчиво развитие при изпълнение на проектите.
При разработването на процедурите по ОПИК 2014-2020 г. са взети предвид Насоките за интегриране на Политиката по околна среда и политиката по изменение на климата в ЕСИФ (ПОС и ПИК), там където е приложимо.[footnoteRef:10] [10:  Преглед на изпълнението на ОПИК 2014-2020 г. по процедури и включените в тях изисквания, свързани с опазване на околната среда и устойчивото развитие (вкл. изменението на климата) са разгледани подробно в т.6 от настоящия доклад.] 

Във всички обявени до момента процедури за предоставяне на безвъзмездна финансова помощ се предвижда постигане на цели, свързани с изпълнението на хоризонталните политики на ЕС, една от които е именно опазването на околната среда и изменението на климата. Съответствието с хоризонталните политики на ЕС е заложено като критерий за оценка при извършването на техническа и финансова оценка на проектните предложения. При разработване на проектните предложения кандидатите е нужно да включат поне една от хоризонталите политики на ЕС и една от тях – устойчиво развитие, свързано с подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. 
Кандидатите получават допълнителни точки, в случай че при разработване на проектното предложение и попълване на Формуляра за кандидатстване са обосновали пряката връзка на проекта с опазването на околната среда или неговото непряко, но положително влияние върху околната среда и изменението на климата. 
Например при оценката на проектите по процедура BG16RFOP002-3.002 „Повишаване на енергийната ефективност в големи предприятия“ има поставен критерий за регионална приоритизация на проекти, изпълнявани около  и в териториите от мрежата „Натура 2000“. Проектът получава допълнителни точки ако се изпълнява в населено място, чието землище попада частично или изцяло в границите на защитена зона от мрежата „Натура 2000“.

9. [bookmark: _Toc29196219]ПРОСЛЕДЯВАНЕ НА ПРЕПОРЪКИТЕ ОТ ДОКЛАДА ЗА ЕКОЛОГИЧНА ОЦЕНКА НА ОПИК

За предотвратяване, намаляване и възможно най-пълно компенсиране на неблагоприятните последствия от прилагането на програмата върху околната среда и за предотвратяване или редуциране на предполагаемите негативни здравни въздействия в Екологичната оценка на ОПИК са предложени следните мерки, които да бъдат включени като условия в насоките за кандидатстване/водещите принципи за избор на операции и да се ползват като критерии при избора на проекти за финансиране:
· Инвестиционни предложения/планове, програми или проекти, за които се изисква ОВОС/ЕО (по реда на Закона за опазване на околната среда) и оценка на съвместимостта с предмета и целите на опазване на защитени зони (по реда на Закона за биологичното разнообразие) да се одобряват по реда на съответния специален закон само след произнасяне с акт за съгласуване от компетентните органи по околна среда и при съобразяване с препоръките от извършените оценки, както и с условията в съответния акт
Очакван положителен ефект: Недопускане на значително отрицателно въздействие върху околната среда. 
· Да се ползват резултатите от ПУРН на Басейновите дирекции при изготвяне на проектите
Очакван положителен ефект: Съобразяване на проектите с риска от наводнения и предотвратяване на наводнения и последиците от тях
· За реализиране на проектите да се включват, при необходимост, и мерки за адаптация към климатичните изменения
Очакван положителен ефект: Гарантиране устойчивостта на проекта по отношение на нежеланите въздействия на климатичните изменения.
· Спазване на съотносимите за всеки проект мерки вкл. в Програмите от мерки за постигане на целите по опазване на околната среда в глава 7 на всеки ПУРБ
Очакван положителен ефект: Опазване на водите и предотвратяване на риска от влошаването им
· При планиране и изпълнение на проектите, местоположението да е съобразено с конкретната дейност, очакваните емисии на вредности в околната среда и наличието на обекти, подлежащи на здравна защита
Очакван положителен ефект: Опазване на населението и човешкото здраве.
· Приоритетно да се финансират проектни предложения, предвиждащи развитие на нови технологии, нови продукти, нови процеси или нови услуги, които допринасят за защита на околната среда или за по-ефективно използване на ресурсите – намаляване на отпадъците, безотпадни технологии, намаляване на масово разпространените отпадъци, рециклиране на строителни материали, нисковъглеродна икономика, пречистване на водите
Очакван положителен ефект: Постигане на максимален екологичен ефект от реализиране на програмата
· Приоритетно да се финансират проектни предложения по ИП 2.2, предвиждащи въвеждането на системи за управление по околна среда и/или получаване на екомаркировка за продукти и/или регистрация по EMAS
Очакван положителен ефект: Постигане на максимален екологичен ефект от реализиране на програмата
· Приоритетно да се финансират проектни предложения, по които се предвижда въвеждане техники и производствени практики, които водят до подобряване на състоянието на околната среда и опазване на човешкото здраве
Очакван положителен ефект: Постигане на максимален екологичен ефект от реализиране на програмата
· При инвестиционни предложения, при които се очакват евентуални неблагоприятни последствия върху околната среда и риск за човешкото здраве да се предвидят ефективни мероприятия и да се предприемат своевременни мерки за възможното им отстраняване.
Очакван положителен ефект: Предотвратяване на риска за околната среда и човешкото здраве.
Всички предложени мерки за предотвратяване, намаляване и възможно най-пълно компенсиране на неблагоприятните последствия от прилагането на програмата върху околната среда и за предотвратяване или редуциране на предполагаемите негативни здравни въздействия в Екологичната оценка на ОПИК са включени като условия в насоките за кандидатстване/водещите принципи за избор на операции и се ползват като критерии при избора на проекти. 

Дейностите по приоритетни оси 1, 2, 3 и 4 водят до редуциране емисиите на парникови газове и намаляване на атмосферното замърсяване. Това е предпоставка за редуциране на топлинното замърсяване на градската атмосфера и подобряване на микроклимата в населените места, което ще окаже положително въздействие върху климатичните фактори и ще забави изменението на климата.
Дейностите по приоритетни оси 1, 2,  3 и  4 водят до развитие на икономиката, особено обновяване на старите и създаване на нови МСП, чрез внедряване на нови съвременни, ниско емисионни и енергоемки технологии, насърчаване на нисковъглеродната икономика което води до редуциране емисиите на вредни вещества и парникови газове. Това от своя страна е предпоставка за подобряване на качеството на въздуха и създаване на по-добри условия за живот на населението.
На ниво Приоритетни оси, Инвестиционни приоритети и специфични цели, въздействието на ОПИК 2014-2020 г. върху водите като цяло е с комплексен положителен характер, тъй като реализирането на приоритетните оси води до подобряване общото състояние на повърхностните води в България.
На ниво Приоритетни оси, Инвестиционни приоритети и специфични цели, въздействието на ОПИК 2014-2020 г. върху подземните води като цяло е с комплексен положителен характер, тъй като реализирането на приоритетните оси ще доведе до подобряване общото състояние на подземните води в България.
На ниво Приоритетни оси, Инвестиционни приоритети и специфични цели, въздействието на ОПИК 2014-2020 г. върху геоложката основа ще е незначително. Изграждането на София Тех е оказало незначителни въздействия върху геоложката основа.
На ниво Приоритетни оси, Инвестиционни приоритети и специфични цели, въздействието на ОПИК 2014-2020 г. върху почвите и земеползването е незначително. Изграждането на София Тех Парк е оказало пряко въздействие върху почвите, което е ограничено по обхват.
Като цяло въздействието на ОПИК върху флората и растителността е с положителен характер, вторично, постоянно. При спазване на българското и европейско законодателство не се очаква негативно въздействие върху флората и растителността.
Като цяло въздействието на ОПИК върху фауната към настоящия момент е с положителен характер, вторично и постоянно. При спазване на българското и европейско законодателство не се очаква негативно въздействие върху фауната през целия програмен период.
Въздействието на ОПИК върху защитените зони е с положителен характер, вторично, постоянно. Не се очаква негативно въздействие върху защитените зони и до края на програмния период при спазване на изискванията в Закона за биологичното разнообразие.
Въздействието на ОПИК върху ЗТ е с положителен характер, вторично, постоянно. Не се очаква негативно въздействие върху защитените територии и до края на програмния период и при спазване на Закона за защитените територии.
Не се наблюдават значими отрицателни въздействия върху ландшафта. Изпълнението на дейностите по приоритети водят до подобряване на естетическите качества на ландшафта, визуално и обемно-пространствено.
Прилагането на ОПИК 2014-2020 г. допринася пряко и косвено до намаляване на шумовите нива.
По отношение на фактора на въздействие върху околната среда „Отпадъци”, Оперативната програма има и ще има положително, дългосрочно и постоянно въздействие, защото дава възможност за реализация на индустриална симбиоза между предприятията, за внедряване на нови иновативни технологии с минимални количества отпадъци или безотпадъчни, както и за внедряване на екологосъобразни технологии за третиране на отпадъците, които ще доведат до нулеви отпадъци.
Прилагането на ОПИК 2014-2020 г. допринася за подобряване на средата на живот и жизнения стандарт на населението, което води до подобряване на здравно-хигиенните аспекти на околната среда и качеството на живот. 
Оценката на въздействието на ОПИК върху околната среда и човешкото здраве, с вкл. фактори, въздействие, продължителност на въздействието и териториален обхват е направена в Таблица 7.  
Не се очаква отрицателно, а единствено положително кумулативно въздействие на ОПИК 2014-2020 г. по отношение на околната среда и човешкото здраве, основно чрез дейностите по приоритетни оси 1 и 3 на програмата. Кумулативните въздействия са свързани с:ограничаване на емисиите на парникови газове и вредни вещества в атмосферния въздух от предприятията, чрез дейностите за иновации, ресурсна и енергийна ефективност; ограничаване на отпадъците, ефективност на използването на водите и пречистването им чрез дейностите за иновации, ресурсна и енергийна ефективност; ограничаване на замърсяването и вредните въздействия върху околната среда и човешкото здраве от дейността на МСП като цяло, чрез дейностите за иновации, ресурсна и енергийна ефективност, в т.ч. зелени продукти и др. 
[bookmark: _Hlk22551669]Подробен анализ и оценка на въздействието на ОПИК 2014-2020 г. върху околната среда и човешкото здраве е представен в Приложение 3 на настоящия доклад. 

11. [bookmark: _Toc29196221]ЗАКЛЮЧЕНИЯ ЗА ВЪЗДЕЙСТВИЕТО НА ОПИК ВЪРХУ ОКОЛНАТА СРЕДА И ЧОВЕШКОТО ЗДРАВЕ И ПРЕПОРЪКИ ЗА ПРЕДПРИЕМАНЕ НА КОРИГИРАЩИ ДЕЙСТВИЯ И/ИЛИ ДОПЪЛНИТЕЛНИ МЕРКИ ЗА ПРЕДОТВРАТЯВАНЕ НА НЕГАТИВНО ВЪЗДЕЙСТВИЕ ВЪРХУ ОКОЛНАТА СРЕДА И ЧОВЕШКОТО ЗДРАВЕ, И ПРИ НЕОБХОДИМОСТ ОТПАДАНЕ/ЗАМЯНА/ДОПЪЛВАНЕ НА ИНДИКАТОРИ ПО НАБЛЮДЕНИЕ И КОНТРОЛ

В рамките на цялостния процес по програмиране на процедурите за предоставяне на безвъзмездна финансова помощ по Приоритетите оси на ОПИК 2014-2020 , оценка на подадените от кандидатите  проектни предложения и мониторинга на сключените договори за безвъзмездна помощ, се спазват и отчитат мерките и препоръките за предотвратяване, намаляване или възможно най-пълно отстраняване на предполагаемите неблагоприятни последствия върху околната среда от изпълнението на оперативната програма.
Във всички обявени до момента процедури за предоставяне на безвъзмездна финансова помощ се предвижда постигане на цели, свързани с изпълнението на хоризонталните политики на ЕС, една от които е именно опазването на околната среда.
По-доброто управление на околната среда може да намали разходите чрез подобряване на енергийната и ресурсната ефективност. Процедурите за покриване на международно признати стандарти насърчават фирмите да въвеждат екологични стандарти. Такъв стандарт например е БДС EN ISO 14001:2005 (EMAS) - стандарт, който определя изискванията за система за управление на околната среда, която може да се интегрира с други  изисквания за управление, за да помогне на организациите да постигнат както икономическите си цели, така и целите, свързани с околната среда. Друг такъв стандарт е БДС EN ISO 50001, който се прилага за всякакъв тип енергийни носители и залага изискването за внедряване на енергиен мониторингов план и анализ на енергийната ефективност. Сертификацията по този стандарт допринася за установяването на процес за непрекъснато подобряване и все по-ефективно използване на енергията, което ще доведе до намаляване както на разходите за енергия, така и потреблението.
Целта на процедурите е да се насърчи развитието на стартиращи предприятия с висок иновативен потенциал като им се предостави подкрепа в етапа на разработване на иновативни продукти, процеси и услуги (включително такива, свързани с опазване на околната среда) и тяхното последващо внедряване в икономиката.
Съответствието с хоризонталните политики на ЕС, въвеждането на екологични стандарти, приоритизацията на областите, които се финансират със средства от програмата, подкрепата за въвеждане на енергоспестяващи технологии от предприятията ясно показват екологичната насоченост на ОПИК и процедурите за предоставяне на безвъзмездна финансова помощ, които се обявяват и предстои да бъдат обявени.
Мерките предотвратяване, намаляване или възможно най-пълно отстраняване на предполагаемите неблагоприятни последствия от осъществяването на програмата върху околната среда и човешкото здраве за периода 2015-2017 г., постановени в Становище за ЕО 5-4/2014 г. се изпълняват там, където е приложимо. (вж. т. 7 от настоящия доклад).
При реализирането на ОПИК 2014-2020 г. се очаква предвидените в приоритетни оси 1, 2, 3 и 4 дейности да доведат до редуциране емисиите на парникови газове и намаляване на атмосферното замърсяване. Това от своя страна е предпоставка за редуциране на топлинното замърсяване на градската атмосфера и подобряване на микроклимата в населените места, което ще окаже положително въздействие върху климатичните фактори и ще забави изменението на климата.
Въздействието на ОПИК 2014-2020 г. върху водите като цяло е с комплексен положителен характер, тъй като реализирането на приоритетните оси ще доведе до подобряване общото състояние на повърхностните и подземните води в България.
Въздействието на ОПИК 2014-2020 г. върху геоложката основа ще е незначително. Изграждането на София Тех Парк и междусистемната газова връзка България-Сърбия ще доведе до незначителни въздействия върху геоложката основа. Останалите дейности, на нивото на подробност, на което са формулирани в програмата, не са свързани с въздействие върху геоложката основа.
Въздействието на ОПИК 2014-2020 г. върху почвите и земеползването ще е незначително. Изграждането на София Тех Парк и междусистемната газова връзка България-Сърбия ще доведе до пряко въздействия върху почвите, за ограничаването на което следва да се изпълняват мерките и условията от постановените решения и актове по оценка на въздействието върху околната среда и оценка за съвместимост с предмета и целите на опазване на защитените зони.
Като цяло въздействието на ОПИК върху флората, растителността и фауната ще бъде с положителен характер, вторично, постоянно. При спазване на българското и европейско законодателство не се очаква негативно въздействие върху флората и растителността. Не се очаква негативно въздействие върху защитените зони, съгласно Закона за биологичното разнообразие и защитените територии съгласно Закона за защитените територии.
Не се очакват значими отрицателни въздействия върху ландшафта. Изпълнението на дейностите по приоритети ще подобрят естетическите качества на ландшафта, визуално и обемно-пространствено.
Прилагането на ОПИК 2014-2020 ще има положително въздействие върху материалните активи, тъй като приоритетните оси, инвестиционните приоритети и специфичните цели на програмата са свързани със създаването на нови предприятия и модернизация на съществуващи такива.
Прилагането на ОПИК 2014-2020 ще допринесе за подобряване на средата на живот и жизнения стандарт на населението, което от своя страна ще допринесе до подобряване на здравно-хигиенните аспекти на околната среда и качеството на живот.
Прилагането на ОПИК 2014-2020 ще допринесе пряко и косвено до намаляване на шумовите нива.
ОПИК 2014-2012 г. предвижда дейности и възможности за потенциалните бенефициенти да развиват иновативна и конкурентноспособна икономическа дейност, която няма да оказва отрицателно въздействие върху околната среда. Нещо повече, в областта на отпадъците се стимулират действия за ефективна и алтернативно ресурсно обезпечена дейност, защото отпадъците са суровинен и енергиен ресурс, който следва да се използва, за да се обезпечи устойчиво развитие на страната ни. По отношение на отпадъците ще има положително, дългосрочно и постоянно въздействие, защото дава възможност за реализация на индустриална симбиоза между предприятията, за внедряване на нови иновативни технологии с минимални количества отпадъци или безотпадъчни, както и за внедряване на екологосъобразни технологии за третиране на отпадъците, които ще доведат до „Край на отпадъка”.
При разработването на процедурите по ОПИК 2014-2020 г. са взети предвид Насоките за интегриране на Политиката по околна среда и политиката по изменение на климата в ЕСИФ, там където е приложимо.
На този етап не е необходимо оптимизиране на прилагането на насоките за ПОС и ПИК и не е необходимо предприемане на коригиращи мерки с цел предотвратяване, намаляване и ограничаване на отрицателното въздействие върху околната среда и човешкото здраве. Като цяло от прилагане на ОПИК не се очакват значителни отрицателни, в т.ч. кумулативни и трансгранични въздействия, а предимно положителни въздействия върху околната среда и човешкото здраве на територията на страната.
Индикаторите, заложени за изпълнение в Становище за ЕО 5-4/2014 г. на МОСВ са релевантни и са заложени в процедурите по приоритетните оси. Насочени са към намаляване на водопотреблението, намаляване на количеството на отпадъците за депониране, внедряване на еко-иновации и въвеждане на системи за управление на околната среда. Зададено е отчитането им да се изпълнява чрез сравнение на стойности преди и след реализирането на проектите, което реално ще покаже въздействието им върху околната среда и как въведените мерки ще допринесат за опазването й. Предприятията бенефициенти по процедурите за предоставяне на безвъзмездна финансова помощ са заложили базови стойности, спрямо които да се отчитат посочените индикатори, поради което данните за индикаторите за въздействие върху околната среда при приключване на проектите ще могат да бъдат регистрирани.
Като цяло, от прилагане на оперативната програма не се очакват значителни отрицателни, в т.ч. кумулативни и трансгранични въздействия, а предимно положителни въздействия върху околната среда и човешкото здраве на територията на страната.




„Документът е създаден с финансовата подкрепа на Оперативна програма „Иновации и конкурентоспособност“ 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от ДЗЗД „ОПИК Евалюейшън Консулт) и при никакви обстоятелства не може да се приема, че неговото съдържание отразява официалното становище на Европейския съюз и Управляващия орган“.




image2.png
* %

* % Kk

EBPOMMEWCKN CbO3

EBPOTEVCKM ®OH[ 3A
PEMMOHAINHO PA3BUTUE




image3.jpeg
- ONEPATUBHA MPOrPAMA
WHOBALIUN N
-~ KOHKYPEHTOCMOCOBHOCT




